Source: https://maanpuolustus.net/threads/kapina-puolustusvoimissa-suomen-eu-lle-lupaamat-kopterit-uhkaavat-j%C3%A4%C3%A4d%C3%A4-maahan.4010/
Timestamp: 2017-12-11 19:07:06+00:00
Document Index: 7336503

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kapina Puolustusvoimissa: Suomen EU:lle lupaamat kopterit uhkaavat jäädä maahan | maanpuolustus.net
Kapina Puolustusvoimissa: Suomen EU:lle lupaamat kopterit uhkaavat jäädä maahan
Aloitus PVM 06.01.2015
Puolustusvoimat on ajautunut kiusalliseen tilanteeseen, kun osa helikopteriosaston henkilöstöstä ei halua osallistua EU:n pohjoismaisen taisteluosaston kriisinhallintatehtäviin.
Suomi on luvannut antaa helikopteriosaston taisteluosaston käyttöön. Kopteriosaston henkilöstöstä kuitenkin viidennes on ilmoittanut, etteivät he suostu sitoutumaan kriisinhallintatehtäviin lähtöön.
Suomi on luvannut taisteluosastoon neljä NH90-helikopteria haavoittuneiden evakuointitehtäviin. Lähes 70 hengen helikopteriosasto on myös harjoitellut mahdollista lähtöä varten.
Suomi on EU:n taisteluosaston valmiusvuorossa
Suomi osallistuu EU:n taisteluosaston valmiusvuoroon 1.1.–30.6.2015.
Ruotsin johtamaan NBG15-osastoon (Nordic Battle Group) kuuluvat lisäksi Norja, Irlanti, Viro, Latvia ja Liettua.
Suomi on luvannut taisteluosastoon neljä NH90-helikopteria ja lähes 70 sotilasta.
EU:n taisteluosastoja ei ole koskaan käytetty.
Kriisinhallintatehtävät ovat vapaaehtoisia, eikä ketään voida pakottaa niihin. Kieltäytyneiden joukossa on erikoishenkilöstöä, kuten mekaanikkoja. Koptereita ei voi lennättää ilman heitä, eikä heille löydy korvaajia siviilistä.
Epätietoisuutta on nyt siitä, miten hyvin Suomi pystyisi täyttämään lupauksensa EU:lle. Suomen puoli vuotta kestävä valmiusvuoro EU:n pohjoismaisessa taisteluosastossa alkoi tammikuun alussa. Taisteluosaston pitäisi kyetä siirtymään kriisialueelle kymmenen päivän sisällä EU:n neuvoston päätöksestä.
HS:n tiedon mukaan taustalla on myös riita kriisinhallintatehtävistä maksettavista korvauksista. Erikoistehtäviä hoitava tekninen henkilöstö haluaa paremman korvauksen, eikä puolustushallinto ole siihen suostunut.
Puolustusvoimilla on kolme lakisääteistä tehtävää: oman maan puolustaminen, muiden viranomaisten avustaminen ja kansainvälinen kriisinhallinta.
Maavoimien operaatiopäällikkö Petri Hulkko kirjoitti viikonloppuna Itä-Savossajulkaistussa kolumnissaan, että Suomen lainsäädännössä on tässä kohdin "valuvirhe".
"Onhan se aika ihmeellistä, että meille on laissa käsketty kolme tehtävää, joista kahteen on pakko osallistua, mutta yhteen ei ole pakko yksilötasolla osallistua", Hulkko sanoi HS:lle.
"Kun sotilas lähtee sotilasuralle, niin hän tietää, että hän voi lähteä sotilaalliseen kriisinhallintatehtävään, mutta se perustuu vapaaehtoisuuteen. Hän voi perua sen esimerkiksi päivää ennen lähtöä tai tulla kesken pois, eikä siitä ole seuraamuksia."
Hulkko haluaa, että kriisinhallintatehtäviin osallistuminen tehtäisiin palkatulle henkilökunnalle pakolliseksi. Pakollisuus tarkoittaisi käytännössä uuden lainsäädännön laatimista.
Liitot vastustavat pakkoa – "Kun laitetaan palvelussuhteen ehdot kohdalleen, niin kyllä väkeä lähtee"7:48
Prikaatikenraali Hulkko johtaa suomalaisia kriisinhallintaoperaatioita Maavoimien esikunnasta käsin. Hulkko on palvellut myös komentajana Utin jääkärirykmentissä, jonne maavoimien NH90-helikopterit on sijoitettu.
Puolustusministeri Carl Haglund (r) ei halua kommentoida helikopteriosaston tilannetta. Haglundin mukaan hänen oma kuvansa kriisinhallintatehtäviin rekrytoinneista ei täysin vastaa Hulkon näkemystä.
"On ollut yksittäisiä tehtäviä, joihin on ollut vaikea rekrytoida, mutta iso kuva on se, että meillä on ollut helppo löytää ihmisiä."
Haglund myöntää, että pakollisuutta on kantahenkilökunnan osalta pohdittu.
"On ihan hyvä, että asiasta voidaan keskustella. Tämä on varmasti herkkä asia kantahenkilöstölle ja heitä edustaville järjestöille", Haglund sanoo.
"Tämä ei ole asia, josta voidaan yksipuolisesti sopia, vaan tämä on ennen kaikkea työmarkkinakysymys, vaikka teoriassa voitaisiin säätää sellainen laki."
"Tulevaisuudessa voi nousta esiin tarve, että ainakin tietyissä tehtävissä voisi olla mahdollista sitoutua sopimuksen kautta."
Mekaanikot näkivät tilaisuuden kiristää ja käyttävät sitä...au-liitto pelaa ay-politiikkaa. Tästäkin syystä kenraali Hulkko oli oikeassa; jos ei työ kiinnosta niin siviilistä löytyy varmasti paremmin palkattuja hommia ammattikoulu+auk pohjalta joihin voi vapaasti hakeutua.
Tykkäykset: skärdis, Peiper, FinnNSF ja 2 käyttäjää
Yleissääntönä kapinoiminen/lakkoilu on halveksittavaa, siinä kaikki kärsivät muutaman yksilön takia. Mikäli yksilöillä on ongelmia asian kanssa, tulee se hoitaa ilman että yhteiskunta kärsii, tai jopa yksilö pitäisi "uhrata" yhteisen hyvän takia.
Mitenkähän monella muulla Euroopan maalla on kyseisiä "valuvikoja" laajemmassakin mielessä, jos pilli soi...
Laki saatava ajantasaiseksi. Ei voi antaa lupauksia, jos ei ole katetta eli toimijoita antaa.
Kärpäsestä ollaan tekemässä härkästä. Silloin ei nähdä isompia ongelmia.
Isoimpia ongelmia tuon uutisen aiheessa on, että EU:n taisteluosasto on ihan farssi. Sitä piti käyttää EU:n ulkopuolisissa kriiseissä ja katastrofeissa. Tarvetta ja käyttökohteita olisi kyllä ollut, vaan ei ole käytetty kertaakaan.
Toinen iso ongelma on suomen tekopyhyys. Me ollaan luvattu pari kopteria EVAKUOINTItehtäviin. Eli joku muu tekee varsinaisen työn (siis) taistelun ja suomalaiset tulevat sitten humanitäärisesti auttamaan raatojen kuljetuksessa. Voi kukkahattutädit sentään mitä hurskastelua. Me ei voida osallistua taisteluun koska öö, mutta osallistutaan mukamas kuitenkin.
Ja neljäs ongelma on, että puolustusvoimien lakisääteiset tehtävät. Tuosta kriisinhallinnasta voitaisiin luopua, koska meillä ei riitä paukut edes oman maan puolustamiseen.
Tykkäykset: yrjö ja Tähystäjä
Tässä olisi hyvä verrata omiemme työehtoja muiden vastaaviin tehtäviin pohjoismaista lähtevien etuihin. Olisikohan omissamme parantamisen varaa?
Pakko ei näissä tehtävissä ole hyvästä. Etenkin teknillisellä puolella on jo mukana myös varttuneempia ammattihenkilöitä, joille pakkolähtö saattaisi muodostua kohtuuttomaksi taloudelliseksi rasitteeksi. Suomi ei myöskään ole saanut kehuja rauhanturvaamistehtävissä vammautuneiden jatkohoidosta. Oman käsitykseni mukaan sotilas menee sinne minne käsketään, mutta jos kyse ei ole oman maan puolustamisesta on myös ehtojen oltava kunnossa ja vastattava tehtäviä. Olen itse nuorena miehenä tehnyt useamman rauhanturvaamisreissun, jotka olisivat varmasti jääneet silloisilla ehdoilla ja palkoilla tekemättä jos olisin ollut perheellinen ja kotona pieniä lapisa.
Tykkäykset: elso, yrjö, Tähystäjä ja 4 käyttäjää
Ajan hengen mukaisesti, perseet penkkiin!
Höpö höp , tämä mikään lakko ole, vielä vähemmän kapina.
PV:n kanssa työsuhteessa olevat ihmiset hoitaa tehtäviään sopimuksen mukaisesti.
Tykkäykset: elso, yrjö, Myrskyhiiri ja 1 käyttäjä
Onhan tuota toki tapahtunut historian saatossa aikaisemminkin! Jopa sotajoukot ovat vaihtaneet puolta kesken taistelun kun palkkarahoja ei ole saatu tai edut vihollisen puolella ovat olleet paremmat.
Toki en uskoisi tälläistä tapahtuvan, jos olisi kyse kotimaan puolustuksesta.
Tätähän tämä on. Jokainen repii, minkä irti saa.
Ja taas kerran julkisista varoista.
Ongelmaan on yksinkertainen ratkasu jonka Hulkko esitteli. Eikun tuumasta toimeen.
Tykkäykset: Lepard, CV9030FIN ja baikal
Toivottavasti Kenraali Hulkko osaa sanoa samat sanat upseeritovereilleen, jos esiintyy samanlaista kitinää palvelusehdoista tms. kun rotaatio osuu niveleen. Osaako? Ovatko osanneet? Oppivatko?
Mekaanikoille kyse on työpaikasta. Jos krihaan ei ole erikseen värväydytty, miksipä lähteä jos ehdot eivät ole hyvät? Varsinkin kun mahdollinen vammautuminen on suuri riski joka etenkin perheellisiä mietityttää. Kriha-veteraanien jälkihoitohan on tunnetusti huonoa. Kuinka moni lähtisi itse jos ei huvittaisi, ihan vaan sen takia että pyydetään?
Tykkäykset: yrjö, Tähystäjä ja Myrskyhiiri
Siis miehistöä on 20 kopterin operoimiseen, mutta ei saada 4 koneen porukkaa lähtemään. Kuitenkin vain 20% porukasta kieltäytyi. Eli siis 16 konetta voitaisiin edelleen lähettää. Miksi siis ei saada neljää lähtemään?
Kyse on edelleen vain ay politiikasta. Turha tehdä kärpäsestä härkästä: Ei ole eriksern KHENK palkkaluokkia joten AU-liittoa närästää kun RESUPS saa UPS tehtävästä johon hänet on valittu osaamisensa johdosta parempaa palkkaa kun ammattiAU saa tehtävästä johon hänet on valittu osaamisensa johdosta. Kamalinta AU-liiton mielestä on että RESAU saa saman liksan kun ammattiAU samassa tehtävässä!
Olen kokeillut lohduttautua sillä että taisteluosaston koulutuskauden ansiosta edes osa reservin henkilöistä saa tehostettua koulutusta jne.
Toki aika kallis kertuasharjoitusjärjestelmä
Sen verran taas typerä kysymys että vähän jo hävettää.
Onkos meillä Suomessakin kopterin takakontissa olevat kaverit mekanikkoja?
Eli he hoitaisivat kriha-evakoinneissa oven aukaisut, ampuisivat kuuluisilla omasuoja-aseilla jne.
On. Ennen nimike on ollut mekaanikko nykyinen nimike on kai "kuormamestari".
Koska tietyltä osa-alueelta (mekaanikot uutisessa mainittu) on kieltäytynyt paljon isompi prosentuaalinen osuus.
Kärjistettu kuvitteellinen esimerkki; 20% porukasta on mekaanikkoja. Kaikki mekaanikot kieltäytyvät lähtemästä. 20% porukasta siis kieltäytyy lähtemästä. Ei voi lähettää yhtäkään kopteria koska ilman mekaanikkoja niitä ei voi liikuttaa.
Tykkäykset: Tähystäjä ja CV9030FIN
Vaikka suomalainen kriha-evakointi-kopteri ei todennäköisesti laskeutuisikaan hakemaan evakoitavia kesken taistelun, niin mekanikot/kuormamestarit olisivat niitä kavereita jotka a) pääsisivät maalitauluksi b) saisivat todennäköisesti ampua omasuoja-aseillaan.